Thiku igiri tu thutha wa ngabana wa Kiambu Ferdinand Waititu kurekererio kuuma rumande, muthenya wa umuthi atinda agithurima tabarira cia uthii wa nambere kundu gutiganite kaunti-ini ya Kiambu.
Kumwe gwa kuria Waituitu oima ni thibitari ya Wangige kuria mwako urathii nambere, thoko ya Wangige hamwe na ya Kikuyu na Tigoni.
Ona kuri ouguo, Waititu athitwo ndagekinyie wabici-ini nginya riria ciira uria uhanditwo igoti-ini agicukirwo ungumania wa 588M ugatuithanio.
Itua riri riakinyithaniirwo ni mucirithania Mumbi Ngugi kuria endekithirie mangabana othe meyeheragie wathani-ini riria mathitangwo igoti-ini na anini ao makoya matamu ma utongoria wa kaunti
Riu Waititu augite niagatongoria mucemanio na arugamiriri a honge itiganite thirikari-ini ya Kiambu muthi wa gatatu kiumia twerekeire.
kik_Latn kik_Latn kik_Latn kik_Latn kik_Latn